Kanthi sedih, Aji tetep nerusake uripe kaya biasane, kuliah karo nyambut gawe. Saben dina karo nahan rasa lara tetep berjuang mujudake gegayuhane. Aji mung tuku obat saka Mbak Laras nanging ora nglakoni kemoterapi, kaya apa kang disaranake Mbak Laras, amarga Aji ora duwe duwit kanggo kemoterapi. Aji ora wani njaluk duwit marang kaluwargane, wedi yaen kahanan iki dimangerteni.kanthi pandonga marang Gusti Allah, Aji nglakoni uripe nganti tekan wisuda. Aji sinau terus supaya bisa cepet dadi sarjana hukum. Usahane Aji ora sis-sia, akhire Aji arep diwisuda. Aji nyuwun pangestu marang rena, uga ramane supaya rawuh ana ing acara wisudane. Akhire dina wisudane Aji teka. Aji wis siap-siap menyang kampus mangkat dhisik kanthi nyuwun pandonga rama lan rename. Rename uga kangmase tata-tata arep rawuh ing wisudane Aji, nanging ramane tetep ora gelem tata-tata reka ing wisudane Aji. Banjur teko Mbak Laras uga arep teka ing wisudane Aji bareng Mas Sena. Ngerteni kahanan menawa Pak Darmawan ora gelem teko, Mbak Laras ora kuwt nahan kesedihan, lan banjur nyaritakaken kabeh apa kang dialami Aji. Saketika Ibu, Seno padha kaget. Ora kejaba ramane Aji, Pak Darmawan banjur nangis ngguguk-ngguguk. Mbak Laras banjur ngajak cepet-cepet mangkat. Tekan kampus Aji lagi nampa topi toga lan diumumake dene Aji lulus kanthi nilai cumlaude sak Fakultas Hukum Universitas Indonesia. Sakbubare ngerti ramane rawuh, Aji langsung marani ramane, ramane nangis haru, Aji dikekepi ramane, nanging ujug-ujug Aji semaput. Langsung cepet-cepet digawa Rumah Sakit. Aji digawa ing ICU, tekan ICU Aji sempet sadar, terus langsung nyuwun pangapura marang rama lan rename. “Rama, dalem nyuwun pangapura sedaya kalepatan nika dalem sampun diwisuda dados sarjana hukum kanthi pangestu rama lan rena, ugi matur nuwun kaliyan Mas Seno lan Mbak Laras sampun paring tetulung marang kawula.” Aji ngomong karo kasendat-sendat. Ora suwi bubar matur, Aji maca syahadat langsung tilar donya. Pak Darmawan, Bu Darmawan, Mbak Laras, Mas Seno padha tetangis, nangisi Aji. Nanging kabeh wis ikhlas ngeculake Aji, marga Aji wis isa nggayuh apa kang dadi gegayuhane dadi sarjana hukum. Saben wong mesthi duwe gegayuhan ora kejaba Aji uga duwe gegayuhan dadi sarjana hukum, pambela rakyat cilik saka kacurangan hokum. Nanging ramane ora gelem paring restu, Aji kudu dadi dokter kaya sing dikarepake ramane. Nanging Aji tetep mantep nerusake gegayuhane. Apa wae kang dilakoni Aji supaya bias mujudake gegayuhane ? Monggo sesarengan sami maos cerkak niki supados saged mengartos ceritanipin ngantos paripurna !